
0. XEDEA
Bezeroen erreklamazioak eta iradokizunak jasotzeko eta horiek eragindako arrazoiak ebazten direla ziurtatzeko ezarritako sistema definitzea.
1. IRISMENA
Bezero antolatzaileengandik eta bertaratutako bezeroengandik jasotako erreklamazio guztiei aplikagarria da prozedura hau.
2.
METODOLOGIA
2.1. Erreklamazioak jasotzea
Erreklamazioak eta iradokizunak, hala dokumentu ofizialetan egindakoak nola idatziz Euskaldunara bidalitakoak, Merkataritza Sailera bidali behar dira, horien berri izan dadin eta aztertu daitezen.
Edozein kasutan, bezeroak bidalitako erreklamazioak edo iradokizunak honako informazioa izan beharko du:
· Erreklamazioaren edo iradokizunaren jasotze-data.
· Erreklamazio-egilearen izena.
· Ekitaldiaren izena.
· Jaso duen pertsonaren izena.
· Erreklamazioaren edo iradokizunaren deskribapena (argia eta laburra).
Erreklamazio horiek Merkataritza Sailera bidaliko dira.
Bezeroak erreklamazio-orri ofizialak eskatzen baditu, I. eranskinean jasotako argibideei jarraitu behar zaie.
2.2. Erreklamazioen ikerketa eta ebazpena
Erreklamazioa edo iradokizuna jaso ostean, hori aztertzeko eskatuko zaie eragindako sailei, dagokion ikerketa egin dezaten.
Jasotako erreklamazioa edo iradokizuna Euskalduna Jauregiari egotz ezin badakioke, dagokion ekitaldi-antolatzaileari helaraziko zaio.
Txostenaren azterketa delako atala bete ostean, Merkataritza Sailari emango zaio, amaierako ebazpena egin dezan, eta dagokion txostenean erregistratuko da.
2.3. Erreklamazioen jarraipena eta amaiera
Merkataritza Zuzendaritzak ardura dauka hartutako ebazpenen jarraipena egiteko; aipatutako ebazpenak txostenetan daude zehaztuta.
Erreklamazioa edo iradokizuna konpondu ostean, Merkataritza Zuzendaritzak amaitutzat emango du.
Merkataritza Sailak ardura dauka jasotako eta amaitutako erreklamazioak eta iradokizunak artxibatzeko, erreklamazioaren azterketan sortutako erregistro guztiekin (gutunak, bezeroarentzako txostenak, etab.) batera.
I. ERANSKINA, erreklamazio ofizialak tratatzeko argibideak
1.-
ERREKLAMAZIO-ORRIEN KOKALEKUA


 



 



- Bulegoak, segurtasun-kontrola, txartel-leihatila, aretoko langileak.




 

2.
NORK EMANGO DITU ERREKLAMAZIO-ORRIAK?
 
- Sail horietan zerbitzua ematen duten langileek.
 
 
3.
JAUREGIKO LANGILEEN BETEBEHARRAK
- Erreklamazio-egileari edozein unetan erreklamazio-orriak ematea.
- Norberaren izena eta lanleku duen saila jakinaraztea.
- Erreklamazioaren 3 orrietan (zuria, berdea eta arrosa) zigilua jartzea eta sinadura idaztea, erreklamazio-egileak orriak bete ondoren.
- Kopia zuria Administrazioarentzat izango da. Erreklamazio-egileak ardura du erreklamazioa KONTSUMOBIDEn entregatzeko; beraz, erreklamazioa bete ondoren, erreklamazio-egileari emango zaio.
- Kopia berdea, kopia zuria, bezala, erreklamazio-egilearentzat izango da. 
- Kopia arrosa establezimenduarentzat da (kasu honetan, Euskaldunarentzat).
Erakunde eskumenduna:
EUSKO JAULARITZA

- Ez ahaztu erreklamazio-egileak erantsitako edozein dokumentaziori kopia egiten, adibidez, tiket, faktura eta abarrei. Horiek Jauregiaren artxibategian gordeko dira; mesedez, entregatu Merkataritza Sailean.

